turjo4nis/wikipedia-bn-dump-20250701 huggingface dataset:
বিদ্যুৎ গোর

বিদ্যুৎ গোর (জন্ম: ৬ই ডিসেম্বর ১৯৭৬; পূর্বে বিদ্যুৎ কালে নামে পরিচিত ছিলেন এবং কখনও কখনও শুধুমাত্র বিদ্যুৎ নামে) হলেন একজন স্পষ্টবাদী ভারতীয় আংশিক সময়ের ব্লগার, সাংবাদিক, প্রচারক এবং কর্মী। তিনি ভারতীয় পরিবারে ঘরোয়া নির্যাতনের বিষয়টি প্রকাশ করে দেবার জন্য পরিচিতি লাভ করেছিলেন এবং ভারতে রাজনৈতিক ও জনসাধারণের দুর্নীতি প্রকাশে তাঁর কাজটি নিয়ে ভারতীয় মিডিয়া এবং আন্তর্জাতিক মিডিয়া উভয় ক্ষেত্রেই আলোকপাত করা হয়েছিল। ভারতীয় ডিজিটাল নজরদারির ক্ষেত্রে তাঁর যে আপত্তি, সেটি শিক্ষাগতভাবে অধ্যয়ন এবং জাতিসংঘের সিএসটিডি অধ্যয়নে অন্তর্ভুক্ত হয়েছে। সামাজিক ও রাজনৈতিক নানা বিষয়ে মূল ধারার ভারতীয় মিডিয়া তাঁর মন্তব্য চায়। ২০১৯ সালের আগস্ট মাসে, তিনি বিকল্পধারার ভারত সরকার, শুরু করে বিকল্প সরকারের ভূমিকা-পালন প্রকল্প প্রকাশ করেছিলেন, যা বিভিন্ন গণমাধ্যমের দৃষ্টি আকর্ষণ করেছে।

ব্লগ এবং ওয়েবসাইট 
২০০৯ সাল থেকে গোর ভারতীয় সামাজিক বিষয়ে ব্লগিং করে আসছেন, তাঁকে ২০১০ সালে ভারতের "উইকিলিকস" হিসাবে বর্ণনা করা হয়েছিল। ২০১১ সালের অক্টোবর মাসে মুম্বইয়ে কিনান সান্টোস এবং রুবেন ফার্নান্দেসের হত্যাকাণ্ড সম্পর্কে তাঁর পোস্টের কারণে তিনি ভারতে জাতীয় খ্যাতি অর্জন করেছিলেন, যেখানে সংবাদ মাধ্যম এবং ভারতীয় পুলিশের উপেক্ষা করার বিষয়টির প্রমাণ প্রকাশিত হয়েছিল। ২০১৩ সালে, ইন্ডিয়া টুডে গোর সম্পর্কে বলেছিল: "মুম্বইয়ের কিনান ও রুবেন হত্যাকাণ্ডের বিষয়ে এই অসমসাহসী ব্লগার তাঁর ব্লগের মাধ্যমে খবরে এসেছিলেন। এই প্রচেষ্টা উক্ত দরিদ্র পরিবারকে তাদের মামলার বিষয়ে প্রয়োজনীয় মনোযোগ আকর্ষণ করতে সহায়তা করেছে এবং খুনিদের খোলা মেলা ঘুরতে বাধা দিয়েছে"। ভারতীয় গুপ্তচর বি. রমন, কিনান-রুবেন হত্যার অপরাধীদের বিচার পাওয়ার বিষয়ে গোরের কাজ সম্পর্কে বলেছেন: "আমরা বিদ্যুতের প্রতি কৃতজ্ঞ"।

২০১২ সালের সেপ্টেম্বর মাসে, গোরের ব্লগটি আবার জাতীয়ভাবে সকলের নজরে আসে যখন তিনি ভারতীয় জনগণের জমি সংক্রান্ত ব্যবসায়ের দুর্নীতির সাথে জড়িত বিশিষ্ট রাজনৈতিক ব্যক্তিবর্গের বিরুদ্ধে নথি পেয়েছিলেন, যা গোর তাঁর ব্লগে পোস্ট করেন; তিনি এই বিষয়টিকে সঠিক বলে উল্লেখ করে কোর্ট কর্তৃক মালপত্র অপসারণের আদেশের বিরোধিতা করেছিলেন, তবে পরে বিতর্কিত ভারতীয় আইটি আইনের অধীনে নোটিস পেলে তিনি নরম হতে বাধ্য হন, যে আইনের বলে গোর সঠিক হলেও, তাঁর বিরুদ্ধে মামলা মোকদ্দমা হতে পারবে। ভারতীয় আইটি আইনের অধীনে গোরের ২০১২ সালের প্রকাশের ওপর নজরদারি সম্পর্কিত বিষয়টি শিক্ষাগত গবেষণায় যুক্ত করা হয়েছিল।

গোর আমজনতা ডট কম-এ তার একটি স্ব-প্রকাশিত বইয়ের সংক্ষিপ্তসার হিসাবে লিখেছেন: আমজনতা ডটকম-এ ভারতের চিন্তাভাবনা: ভিন্নতা থেকে বৈচিত্র্য।

তথ্যসূত্র

বহিঃসংযোগ
 
 আম জনতা অনলাইন জার্নাল

জীবিত ব্যক্তি
১৯৭৫-এ জন্ম
২১শ শতাব্দীর ভারতীয় লেখিকা
ভারতীয় নারীবাদী
ভারতীয় সাংবাদিক
ভারতীয় লেখিকা
ভারতীয় ব্লগার
ভারতীয় নারী সক্রিয়কর্মী
ভারতীয় নারী সাংবাদিক
ভারতীয় নারী অধিকারকর্মী
ভারতীয় অ-কল্পকাহিনী লেখিকা
২১শ শতাব্দীর ভারতীয় লেখক
ভারতীয় মানবাধিকার কর্মী
ম্যানসফিল্ড স্টেশন (এমবিটিএ)

ম্যানসফিল্ড ম্যাসাচুসেট্‌সের ম্যানসফিল্ডের একটি এমবিটিএ কমিউটার রেল স্টেশন। ডাউনটাউন ম্যানসফিল্ডে অবস্থিত, এটি প্রোভিডেন্স/স্টফটন রেলপথের জন্য রেল পরিষেবা পরিবেশন করে। ২০১৮ সালের একটি গণনায় কর্মদিবসে ১,৯৬৬ টি বোর্ডিং সহ, ম্যানসফিল্ড বোস্টনের বাইরে সিস্টেমে তৃতীয় ব্যস্ততম স্টেশন।

উভয় ট্র্যাকেই স্বল্প-উচ্চ প্ল্যাটফর্ম সহ, ম্যান্সফিল্ড সম্পূর্ণরূপে প্রবেশযোগ্য। ট্র্যাকের পশ্চিমে বিশাল গাড়ি রাখার স্থান (পার্কিং লট) রয়েছে, ট্র্যাকের পূর্বদিকে স্টেশন ভবনের পাশে প্রবেশসহ সহ সীমিত গাড়ি রাখার স্থান রয়েছে।

ইতিহাস

প্রারম্ভিক স্টেশন

বোস্টন এবং প্রভিডেন্স রেলপথটি আধুনিক স্টেশনের কাছে নির্মিত ফ্ল্যাট-ছাদযুক্ত ডিপো সহ ১৮৩৫ সালে ম্যানসফিল্ডের মাধ্যমে চালু হয়।টাউনটন শাখা রেলপথটি পরের বছর খোলা; ১৮৪০ সালে নিউ বেডফোর্ড এবং টানটন রেলপথ চালু হওয়ার পরপরই নিউ বেডফোর্ডে রেল গাড়ি চালিত হয়, যদিও পরিষেবাটি যাত্রীদের জন্য ১৮৮৫ সাল পর্যন্ত উপযুক্ত ছিল না। বোস্টন, ক্লিনটন এবং ফিচবার্গ রেলপথের অংশ হিসাবে ১৮৭০ সালে ম্যানফিল্ড এবং ফ্রেমিংহাম রেলপথটি চালু হয়েছিল; ১৮৭৬ সালে এটি বোস্টন, ক্লিনটন, ফিচবার্গ এবং নিউ বেডফোর্ড রেলপথে একীভূত হয়, যা ১৮৮৩ সালে উত্তর ম্যাসাচুসেট্‌সে ওল্ড কলোনির প্রবেশদ্বার হিসাবে নিজেই ওল্ড কলোনী রেলপথ ব্যবস্থার অংশ হয়ে যায়।

১৮৮৮ সালে ম্যানসফিল্ড কিছু বিঅ্যান্ডপি ট্রেনের জন্য একটি সংক্ষিপ্ত পরিবর্তন বিন্দু (টার্ন পয়েন্ট) হয়ে ওঠে। ওল্ড কলোনী ১৮৮৮ সালে বিএন্ডপি অর্জন কর এবং পরবর্তীকালে ম্যানসফিল্ড - নিউ বেডফোর্ড পরিষেবা বৃদ্ধি পায়, যা ম্যানসফিল্ডে বোস্টনের ট্রেনগুলির সাথে সংযুক্ত ছিল। ১৮৯৩ সালে নিউ ইয়র্ক, নিউ হ্যাভেন এবং হার্টফোর্ড রেলপথ-এর মধ্যে ওল্ড কলোনি রেলপথ অন্তর্ভুক্ত হয় এবং একই পরিচালনা সংস্থায় অধীনে দক্ষিণ-পূর্ব ম্যাসাচুসেটসে রেল পরিষেবা একীভূত হয়। ১৮৯৯ সালে সাউথ স্টেশনটি চালু হওয়ার পরে, টাউনটন এবং নিউ বেডফোর্ড উভয়ই ম্যানসফিল্ডের মধ্য দিয়ে বোস্টনে যাওয়ার ট্রেনগুলির মাধ্যমে চালিত হয়। ১৯৮১ সালের পর স্টোটন হয়ে দক্ষিণ উপকূলীয় পরিষেবা প্রায়শই চলতে শুরু করে এবং মুষ্টিমেয় টাউনটন স্থানীয়দের ব্যতীত ম্যানসফিল্ডের মাধ্যমে বেশিরভাগ শাখা লাইন পরিষেবা ১৯২৭ সালে বন্ধ করে দেওয়া হয়।

তথ্যসূত্র

বহিঃসংযোগ

MBTA - Mansfield
 Chauncy Street entrance from Google Maps Street View
 Station House from Google Maps Street View

১৮৩৫-এ মার্কিন যুক্তরাষ্ট্রে চালু রেলওয়ে স্টেশন
মাগুরা জেলার ইউনিয়ন পরিষদসমূহ

মাগুরা জেলার ইউনিয়ন পরিষদসমূহ হচ্ছে বাংলাদেশের দক্ষিণ-পশ্চিমাঞ্চলের বৃহত্তর খুলনা বিভাগের মাগুরা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। মাগুরা জেলা ৪টি উপজেলা, ১টি পৌরসভা, ৩৬টি ইউনিয়ন পরিষদ, ৫৩৭টি মৌজা ও ৭৩০টি গ্রামে বিভক্ত। নিম্নে বিস্তারিত তালিকা উল্লেখ করা হল:

মাগুরা সদর উপজেলা
 হাজিপুর ইউনিয়ন
 আঠারখাদা ইউনিয়ন
 কছুন্দী ইউনিয়ন
 বগিয়া ইউনিয়ন
 হাজরাপুর ইউনিয়ন
 রাঘবদাইড় ইউনিয়ন
 মঘী ইউনিয়ন
 জগদল ইউনিয়ন
 চাউলিয়া ইউনিয়ন
 শত্রুজিৎপুর ইউনিয়ন
 বেরইল পলিতা ইউনিয়ন
 কুচিয়ামোড়া ইউনিয়ন
 গোপালগ্রাম ইউনিয়ন

শ্রীপুর উপজেলা
 গয়েশপুর ইউনিয়ন
 আমলসার ইউনিয়ন
 শ্রীকোল ইউনিয়ন
 শ্রীপুর ইউনিয়ন
 দ্বারিয়াপুর ইউনিয়ন
 কাদিরপাড়া ইউনিয়ন
 সব্দালপুর ইউনিয়ন
 নাকোল ইউনিয়ন

মহম্মদপুর উপজেলা
 বাবুখালী ইউনিয়ন
 বিনোদপুর ইউনিয়ন
 দীঘা ইউনিয়ন
 রাজাপুর ইউনিয়ন
 বালিদিয়া ইউনিয়ন
 মহম্মদপুর ইউনিয়ন
 পলাশবাড়িয়া ইউনিয়ন
 নহাটা ইউনিয়ন

শালিখা উপজেলা
 ধনেশ্বরগাতী ইউনিয়ন
 তালখড়ি ইউনিয়ন
 আড়পাড়া ইউনিয়ন
 শতখালী ইউনিয়ন
 শালিখা ইউনিয়ন
 বুনাগাতী ইউনিয়ন
 গঙ্গারামপুর ইউনিয়ন

তথ্যসূত্র

বাংলাদেশের স্থানীয় সরকার
নাথেরপেটুয়া রেলওয়ে স্টেশন

নাথের পেটুয়া রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার মনোহরগঞ্জ উপজেলায় অবস্থিত একটি রেলওয়ে স্টেশন।

ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে নাথের পেটুয়া রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।

পরিষেবা
নাথের পেটুয়া রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
উপকূল এক্সপ্রেস
ঢাকা/নোয়াখালী এক্সপ্রেস
সমতট এক্সপ্রেস
নোয়াখালী কমিউটার।

তথ্যসূত্র

কুমিল্লা জেলার রেলওয়ে স্টেশন
মনোহরগঞ্জ উপজেলা
অভিরামী

অভিরামী (  ) (জন্ম নাম: দিব্যা গোপীকুমার) হলেন একজন ভারতীয় অভিনেত্রী এবং টেলিভিশন উপস্থাপক। তিনি মালয়ালম, তামিল, তেলুগু এবং কন্নড় চলচ্চিত্রে অভিনয় করেছেন। তাঁর কর্মজীবন শুরু হয়েছিল ১৯৯৫ সালে, কিন্তু ২০০৪ সালে তিনি তাঁর পড়াশোনার জন্য যুক্তরাষ্ট্রে চলে যান বলে তাঁর কর্মজীবনে ছেদ পড়ে। অতঃপর ২০১৩ সালে তিনি পুনরায় টেলিভিশন জগতে ফিরে আসেন।

প্রারম্ভিক জীবন এবং শিক্ষা 
অভিরামী "দিব্যা" নামে ভারতের কেরালায় গোপীকুমার এবং পুস্পার ঘরে জন্মগ্রহণ করেছিলেন। তিনি কেরালাতেই তাঁর শৈশব অতিবাহিত করেছিলেন; কারণ তাঁর বাবা-মা উভয়েই তিরুবনন্তপুরমে ব্যাংকের কর্মকর্তা ছিলেন। তিনি খ্রিস্ট নগর ইংলিশ হাই স্কুল এবং তিরুবনন্তপুরমের ভারতীয় বিদ্যা ভবন থেকে তার প্রাথমিক শিক্ষা এবং মার ইভানিয়াস কলেজ থেকে প্রাক-ডিগ্রি অর্জন করেছিলেন। তিনি ওহাইওর উস্টার কলেজ থেকে মনোবিজ্ঞান এবং যোগাযোগ বিভাগে স্নাতক সম্পন্ন করেছেন।

তিনি যুক্তরাষ্ট্রে চাকরি পাওয়ার ফলে তাঁর পরিবার সেখানেই বসবাস করা শুরু করে দিয়েছিলেন। তাঁর বাবা-মা উভয়েই বর্তমানে ওহাইওতে যোগ প্রশিক্ষক হিসেবে কর্মরত রয়েছেন।

পেশা 
অভিরামী প্রথমবারের মতো পরিচালক আদুর গোপালকৃষ্ণণের চলচ্চিত্র কথাপুরুশনএ অভিনয় করেছিলেন। কলেজে পড়াশোনা করাকালীন অভিরামী এশিয়ানেট মুভিজে প্রচারিত টপ টেন অনুষ্ঠানে একজন টেলিভিশন উপস্থাপক হিসাবে কাজ করেছিলেন, যা অভিরামীর মতে "বেশ জনপ্রিয়" ছিল এবং এরপর তাঁকে একটি চলচ্চিত্রের প্রস্তাব দেওয়া হয়েছিল। তিনি ১০০-পর্বের মালায়ালম ধারাবাহিক অক্ষয় পাথরমএ () অভিনয় করেছিলেন, যেটি পরিচালনা করেছিলেন শ্রীকুমারন থাম্পি। গুনা চলচ্চিত্রের নায়িকার চরিত্রের নাম অনুসারে তিনি তাঁর পর্দার নাম পরিবর্তন করে অভিরামী করেছিলেন। তিনি এই বিষয়ে বলেছিলেন যে, "আমি এই চরিত্র এবং নামের প্রতি গভীরভাবে আকৃষ্ট হয়ে গিয়েছি"।

তিনি ১৯৯৯ সালে মালয়ালম চলচ্চিত্র পাথরমএর একটি ছোট্ট চরিত্রে এবং জুড আট্টিপেট্টি পরিচালিত মারকারা ধারাবাহিকে অভিনয় করেছিলেন। পরবর্তীতে তিনি তামিল চলচ্চিত্রে পা রাখার আগে মিলেনিয়াম স্টারস, জাঙ্গাল সান্থুশতারানু এবং শ্রাধএর মতো চলচ্চিত্রে অভিনয় করেছেন। তাঁর প্রথম তামিল চলচ্চিত্রটি অর্জুনের বিপরীতে বনাভিল (২০০১), যা "অতি জনপ্রিয়" ছিল এবং এরপরে মিডল ক্লাস মাধবন ও সমুধীরামসহ বেশ কয়েকটি চলচ্চিত্রে অভিনয় করেছেন। তাঁর চলচ্চিত্র জীবনের একটি উল্লেখযোগ্য ছবি হচ্ছে ভিরুমান্ডি, যেখানে তিনি কমল হাসানের বিপরীতে মাদুরাইয়ের একটি তামিল গ্রামের মেয়ে হিসাবে অভিনয় করেছিলেন। তামিল ও মালয়ালম ছাড়াও তিনি তেলুগু ও কন্নড় চলচ্চিত্রেও অভিনয় করেছেন এবং টলিউডের একজন উল্লেখযোগ্য অভিনেত্রী হিসেবে নিজেকে প্রতিষ্ঠিত করেছিলেন। ২০০৩ সালে, তিনি উপেন্দ্রর বিপরীতে রক্ত কন্নিরু চলচ্চিত্রে এবং শ্রী রামে শিবা রাজকুমারের বিপরীতে অভিনয় করেছিলেন। ২০০৪ সালে তিনি চলচ্চিত্র জগত থেকে অবসর নিয়ে পড়াশুনার জন্য মার্কিন যুক্তরাষ্ট্রে স্থায়ীভাবে বসবাস শুরু করেন। তিনি সেখানে একটি এমএনসির বিপণন পরিচালক হিসাবে কাজ করেছিলেন।

তথ্যসূত্র

বহিঃসংযোগ 

 

ভারতীয় কণ্ঠাভিনেত্রী
১৯৮৩-এ জন্ম
কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
জীবিত ব্যক্তি
ভারতীয় টেলিভিশন উপস্থাপিকা
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
এইচঅডিওর মাইক্রোবিন্যাসের সাথে নিবন্ধসমূহ
ভারতীয় টেলিভিশন উপস্থাপক
তিরুবনন্তপুরমের অভিনেত্রী
বিপুলাসার রেলওয়ে স্টেশন

বিপুলাসার রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার মনোহরগঞ্জ উপজেলায় অবস্থিত একটি রেলওয়ে স্টেশন।

ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে বিপুরাসার রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।

পরিষেবা
বিপুলাসার রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
উপকূল এক্সপ্রেস
ঢাকা/নোয়াখালী এক্সপ্রেস
সমতট এক্সপ্রেস
নোয়াখালী কমিউটার।

তথ্যসূত্র

কুমিল্লা জেলার রেলওয়ে স্টেশন
ঝিনাইদহ জেলার ইউনিয়ন পরিষদসমূহ

ঝিনাইদহ জেলার ইউনিয়ন পরিষদসমূহ হচ্ছে বাংলাদেশের দক্ষিণ-পশ্চিমাঞ্চলের বৃহত্তর খুলনা বিভাগের ঝিনাইদহ জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৬টি উপজেলা, ৬৭ টি ইউনিয়ন, ৯৪৫ টি মৌজা, ১১৪৪ টি গ্রাম, ৬টি পৌরসভা, ৫৪ টি ওয়ার্ড এবং ১৩৬ টি মহল্লা নিয়ে গঠিত হয়েছে। নিম্নে বিস্তারিত তালিকা উল্লেখ করা হল:

কালীগঞ্জ উপজেলা
 সুন্দরপুর-দূর্গাপুর ইউনিয়ন
 জামাল ইউনিয়ন 
 কোলা ইউনিয়ন 
 নিয়ামতপুর ইউনিয়ন 
 শিমলা-রোকনপুর ইউনিয়ন 
 ত্রিলোচনপুর ইউনিয়ন 
 রায়গ্রাম ইউনিয়ন 
 মালিয়াট ইউনিয়ন 
 বারবাজার ইউনিয়ন 
 কাষ্টভাঙ্গা ইউনিয়ন 
 রাখালগাছি ইউনিয়ন

কোটচাঁদপুর উপজেলা
 সাবদালপুর ইউনিয়ন
 দোড়া ইউনিয়ন
 কুশনা ইউনিয়ন
 বলুহর ইউনিয়ন
 এলাঙ্গী ইউনিয়ন

ঝিনাইদহ সদর উপজেলা
 সাধুহাটী ইউনিয়ন
 মধুহাটী ইউনিয়ন 
 সাগান্না ইউনিয়ন 
 হলিধানী ইউনিয়ন
 কুমড়াবাড়ীয়া ইউনিয়ন 
 গান্না ইউনিয়ন 
 মহারাজপুর ইউনিয়ন 
 পাগলাকানাই ইউনিয়ন 
 পোড়াহাটী ইউনিয়ন 
 হরিশংকরপুর ইউনিয়ন 
 পদ্মাকর ইউনিয়ন 
 দোগাছি ইউনিয়ন 
 ফুরসুন্দি ইউনিয়ন 
 কালীচরণপুর ইউনিয়ন
 সুরাট ইউনিয়ন 
 ঘোড়শাল ইউনিয়ন
 নলডাঙ্গা ইউনিয়ন

মহেশপুর উপজেলা
 এসবিকে ইউনিয়ন
 ফতেপুর ইউনিয়ন
 পান্তাপাড়া ইউনিয়ন
 স্বরুপপুর ইউনিয়ন
 শ্যামকুড় ইউনিয়ন
 নেপা ইউনিয়ন
 কাজীরবেড় ইউনিয়ন
 বাঁশবাড়ীয়া ইউনিয়ন
 যাদবপুর ইউনিয়ন
 নাটিমা ইউনিয়ন
 মান্দারবাড়ীয়া ইউনিয়ন
 আজমপুর ইউনিয়ন

শৈলকুপা উপজেলা
 ত্রিবেনী ইউনিয়ন
 মির্জাপুর ইউনিয়ন
 দিগনগর ইউনিয়ন
 কাচেঁরকোল ইউনিয়ন
 সারুটিয়া ইউনিয়ন
 হাকিমপুর ইউনিয়ন
 ধলহরাচন্দ্র ইউনিয়ন
 মনোহরপুর ইউনিয়ন
 বগুড়া ইউনিয়ন
 আবাইপুর ইউনিয়ন
 নিত্যানন্দপুর ইউনিয়ন
 উমেদপুর ইউনিয়ন
 দুধসর ইউনিয়ন
 ফুলহরি ইউনিয়ন

হরিণাকুন্ডু উপজেলা
 ভায়না ইউনিয়ন
 জোড়াদহ ইউনিয়ন
 তাহেরহুদা ইউনিয়ন
 দৌলতপুর ইউনিয়ন
 কাপাশহাটিয়া ইউনিয়ন
 ফলশী ইউনিয়ন
 রঘুনাথপুর ইউনিয়ন
 চাঁদপুর ইউনিয়ন

তথ্যসূত্র

বাংলাদেশের স্থানীয় সরকার
নৈরঞ্জনা ঘোষ

নৈরঞ্জনা ঘোষ হলেন একজন ভারতীয় সাংবাদিক এবং টেলিভিশন উপস্থাপক। ২০০৪ সালে কর্মজীবন শুরু করার পর থেকে এপর্যন্ত তিনি স্টার আনন্দ (বর্তমানে এবিপি আনন্দ), কলকাতা টিভি এবং নিউজ টাইমের সাথে কাজ করেছেন। প্রাইম টাইম সংবাদ উপস্থাপক হিসাবে তিনি বিভিন্ন সংবাদ কাহিনী নিয়ে বিভিন্ন আলোচনার আয়োজন করেছেন এবং বিতর্কসভা উপস্থাপন করেছেন। তিনি ভারতীয় উপমহাদেশের বিভিন্ন রাজনৈতিক, অর্থনৈতিক এবং সামাজিক ঘটনার বিস্তৃত প্রতিবেদন উপস্থিত করেছেন। ২০০৭ সালে তিনি ভারতের কলকাতার টেলি সিনে পুরস্কারে "সেরা সংবাদ উপস্থাপক" নির্বাচিত হয়েছিলেন।

প্রারম্ভিক জীবন 
নৈরঞ্জনা ঘোষ ১৩ই ফেব্রুয়ারি তারিখে ভারতের পশ্চিমবঙ্গের কলকাতায় জন্মগ্রহণ করেছেন। তিনি তাঁর জন্মস্থান কলকাতাতেই তাঁর শৈশব অতিবাহিত করেছেন।

শিক্ষা 
নৈরঞ্জনা কলকাতার লোরেটো স্কুল এবং কলকাতার মডার্ন হাই স্কুল ফর গার্লস হতে তাঁর স্কুল জীবনের শিক্ষা সম্পন্ন করেছেন। তিনি কলকাতার সেন্ট জেভিয়ার'স কলেজ থেকে ইংরেজি সাহিত্য বিষয়ে ডিগ্রি নিয়ে স্নাতক সম্পন্ন করেছেন। তিনি কলকাতা বিশ্ববিদ্যালয় থেকে সাংবাদিকতা ও গণ যোগাযোগ বিভাগে স্নাতকোত্তর এবং যাদবপুর বিশ্ববিদ্যালয় থেকে গণযোগাযোগ বিভাগে স্নাতকোত্তর ডিপ্লোমা সম্পন্ন করেছেন।

পেশা 
নৈরঞ্জনা ২০০৪ সালের ডিসেম্বর মাসে স্টার আনন্দে (বর্তমানে এবিপি আনন্দ) একজন সাংবাদিক ও সংবাদ উপস্থাপক হিসাবে তাঁর কর্মজীবন শুরু করেছিলেন। তিনি ২০০৫ সালের জুন মাসে চ্যানেলটি উদ্বোধন করার সময় থেকেই চ্যানেলটির সাথে সংযুক্ত ছিলেন। পরবর্তীতে তিনি কলকাতা টিভিতে বরিষ্ঠ সংবাদ উপস্থাপক এবং সাংবাদিক হিসাবে যোগদান করেছিলেন। এখানেও, তিনিই চ্যানেলটির প্রতিষ্ঠার সময় থেকে ছিলেন। এখানেও তিনি বিভিন্ন সংবাদের প্রতিবেদন করার পাশাপাশি বিতর্ক এবং আলোচনামূলক অনুষ্ঠানের উপস্থাপনা করেছেন। তাঁর জনপ্রিয় অনুষ্ঠানগুলোর মধ্যে জিরো আওয়ার, স্টেডিয়াম, কলকাতা লাইভ, আটটার খবর অন্যতম ছিল। চ্যানেলটি চালু হবার সময় প্রচারণার মুখ হওয়া ছাড়াও তিনি উদ্বোধনী অনুষ্ঠানের উপস্থাপনার দায়িত্ব পালন এবং চ্যানেলের সংবাদ নীতিমালা তৈরি করেছেন। নিউজ টাইম নৈরঞ্জনার কাছ থেকে অনেক সৃজনশীল ধারণা গ্রহণ করেছিল।

পুরস্কার এবং সম্মাননা 
নৈরঞ্জনা ২০০৭ সালে ভারতের কলকাতা টেলি সিনে পুরস্কারে "সেরা সংবাদ উপস্থাপক" বিভাগে পুরস্কার লাভ করেন। ২০০৭ সালে, কলকাতা টিভি তাঁকে "বাংলার মুখ" উপাধি দিয়ে ভূষিত করেছিল। ২০০৮ সালে তিনি দিয়েগো আরমান্দো মারাদোনার কলকাতা সফরের একচেটিয়া প্রতিবেদন করার দায়িত্ব পেয়েছিলেন। নৈরঞ্জনা নিউজ টাইমের জন্য প্রাক্তন ভারতীয় টেস্ট অধিনায়ক সৌরভ গাঙ্গুলীর সাথে যৌথভাবে ২০১১ ক্রিকেট বিশ্বকাপের বিশ্লেষণাত্মক অনুষ্ঠানের আয়োজন করেছিলেন। নৈরঞ্জনা ২৪ ঘণ্টা চলমান ৩টি আলাদা নিউজ চ্যানেলের প্রতিষ্ঠাকালীন সদস্য হয়ে একটি বিরল কীর্তি অর্জন করেছেন।

তথ্যসূত্র 

 

জীবিত ব্যক্তি
২১শ শতাব্দীর ভারতীয় লেখিকা
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় টেলিভিশন উপস্থাপিকা
ভারতীয় নারী টেলিভিশন সাংবাদিক
ভারতীয় টেলিভিশন উপস্থাপক
কলকাতার লেখক
ভারতীয় টেলিভিশন সাংবাদিক
পশ্চিমবঙ্গের সাংবাদিক
পশ্চিমবঙ্গের লেখিকা
২১শ শতাব্দীর ভারতীয় সাংবাদিক
সেন্ট জেভিয়ার'স কলেজ, কলকাতার প্রাক্তন শিক্ষার্থী
সোনাইমুড়ি রেলওয়ে স্টেশন

সোনাইমুড়ি রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার একটি রেলওয়ে স্টেশন।

ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে সোনাইমুড়ি রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।

পরিষেবা
সোনাইমুড়ি রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
উপকূল এক্সপ্রেস
ঢাকা/নোয়াখালী এক্সপ্রেস
সমতট এক্সপ্রেস
নোয়াখালী কমিউটার।

তথ্যসূত্র

নোয়াখালী জেলার রেলওয়ে স্টেশন
শ্বেতা গুলাটি

শ্বেতা গুলাটি হলেন একজন ভারতীয় টেলিভিশন অভিনেত্রী, যিনি রিমিক্স নামক টেলিভিশন ধারাবাহিকে টিয়া আহুজা এবং স্টার ওয়ানে সম্প্রচারিত জনপ্রিয় টেলিভিশন ধারাবাহিক দিল মিল গয়ে-তে ডক্টর নিকিতা মালহোত্রার চরিত্রে অভিনয় করার জন্য অধিক পরিচিত অর্জন করেছেন।

পেশা 
তাঁর প্রথম বিজ্ঞাপনটি পরিচালনা করেছিলেন প্রহ্লাদ কাক্কর। পরবর্তীতে তিনি বেশ কয়েকটি বাণিজ্যিক বিজ্ঞাপনে একজন মডেল হিসেবে উপস্থিত হয়েছেন। তিনি স্টার ওয়ানে সম্প্রচারিত টেলিভিশন ধারাবাহিক শগুন এ জুহি চরিত্রে অভিনয় করার মাধ্যমে টেলিভিশন জগতে পদার্পণ করেন।

একজন টেলিভিশন অভিনেত্রী হিসেবে শ্বেতা বিভিন্ন ধরনের বিপরীত চরিত্রে অভিনয় করেছেন; কিঁউ হোতা হ্যায় পেয়ার এ এমন একটি মেয়ের চরিত্রে অভিনয় করেছেন, যে তার বাবা-মাকে একটি দুর্ঘটনায় হারিয়েছে, অতঃপর তার আত্মীয়রা তার সাথে খারাপ আচরণ করে। অন্যদিকে, রিমিক্স এ টিয়া আহুজা নামে সোনার হৃদয় সমৃদ্ধ সুরুচিসম্মত একটি ধনী মেয়ের চরিত্রে অভিনয় করেছেন। এছাড়াও তিনি অম্বর ধারাতে একটি নেতিবাচক চরিত্রে অভিনয় করেছেন। ২০০৮ সালে, তিনি দিল মিল গয়েতে মেডিকেলের ইন্টার্ন এক ডাক্তার নিকিতা মালহোত্রা চরিত্রে অভিনয় করেছেন।

শগুনএ অভিনয় করার পরে তিনি কিঁউ হোতা হ্যায় পেয়ার নামক একটি কিশোর-কিশোরীদের টেলিভিশন ধারাবাহিকে এক টমবয় তারার চরিত্রে অভিনয় করেছেন। তিনি স্টার প্লাসে সম্প্রচারিত পরদে কে পিছে নামক অনুষ্ঠানে উপস্থাপনার দায়িত্ব পালন করেছেন; এই অনুষ্ঠানে তিনি তাঁর অভিনয় পেশায় প্রথমবারের মতো উপস্থাপনা করেছেন। এই অনুষ্ঠানে তিনি টেলিভিশন তারকাদের টেলিভিশন জগতের অভিজ্ঞতা জানার পাশাপাশি তাঁদের ব্যক্তিগত জীবন সম্পর্কেও জিজ্ঞাসাবাদ করতেন। অতঃপর তিনি জি টিভিতে প্রচারিত রোজ অডিও ভিজ্যুয়ালসের লিপস্টিক নামক টেলিভিশন ধারাবাহিকে তারা চরিত্রে  অভিনয় করেছেন। পরবর্তীতে ২০০৪ সালের ১লা নভেম্বর হতে স্টার ওয়ানে প্রচার হওয়া জনপ্রিয় টেলিভিশন ধারাবাহিক রিমিক্সএ মূল চরিত্রে অভিনয় করেছেন, উক্ত ধারাবাহিকে তাঁর চরিত্রের নাম ছিল টিয়া আহুজা। এটি সদ্য চালু হওয়া চ্যানেলে (স্টার ওয়ান) প্রথম অনুষ্ঠানগুলোর মধ্যে অন্যতম ছিল। তিনি উক্ত চ্যানেলের প্রচারিত ধারাবাহিকের প্রথম অভিনেত্রী হয়েছিলেন। তাঁকে টিয়া আহুজার চরিত্রে অভিনেত্রী করার জন্য নির্ধারণ করার পূর্বে অন্য আরেকটি ধারাবাহিকের অন্বেশার চরিত্রে অভিনয় করার প্রস্তাব দেওয়া হয়েছিল। টিয়ার ব্যক্তিত্বের সাথে মিল রেখে স্বর বদলানোর জন্য তিনি ভয়েস প্রক্ষেপনের প্রশিক্ষণ গ্রহণ করেছিলেন। রিমিক্স এ ১৬ বছর বয়সী কিশোরীর চরিত্রে অভিনয় করার মাধ্যমে তিনি সমালোচকদের কাছ থেকে ইতিবাচক সমালোচনা পেয়েছেন। এই অনুষ্ঠানে অভিনেতা করণ ওয়াহি রণবীর সিসোদিয়ার চরিত্রে অভিনয় করেছিলেন, তাঁর কাজও বেশ প্রশংসিত হয়েছিল।

তথ্যসূত্র

বহিঃসংযোগ 

 
 

জীবিত ব্যক্তি
ভারতীয় ধারাবাহিক নাটকের অভিনেত্রী
ভারতীয় টেলিভিশন উপস্থাপিকা
মুম্বইয়ের অভিনেত্রী
ভারতীয় টেলিভিশন অভিনেত্রী
ভারতীয় টেলিভিশন উপস্থাপক
বজরা রেলওয়ে স্টেশন

বজরা রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার সোনাইমুড়ি উপজেলায় অবস্থিত একটি রেলওয়ে স্টেশন।

ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে বজরা রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।

পরিষেবা
বজরা রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
উপকূল এক্সপ্রেস
ঢাকা/নোয়াখালী এক্সপ্রেস
সমতট এক্সপ্রেস
নোয়াখালী কমিউটার।

তথ্যসূত্র

নোয়াখালী জেলার রেলওয়ে স্টেশন
জয়া মেহতা

জয়া বল্লভদাস মেহতা ভারতের গুজরাতের  একজন গুজরাতি কবি, সমালোচক এবং অনুবাদক। তিনি শিক্ষিত এবং পরবর্তীতে এসএনডিটি মহিলা বিশ্ববিদ্যালয়ে কাজ করেছিলেন। অনুবাদের জন্য তিনি দিল্লি সাহিত্য একাডেমি পুরস্কার পেয়েছেন।

জীবন 
জয়া মেহতা ১৯৩২ সালের ১৬ ই আগস্ট ভাওয়ানগরের কলিয়াক গ্রামে (বর্তমানে ভাওয়ানগর জেলা, গুজরাত, ভারতের) জন্মগ্রহণ করেছিলেন। তিনি পি টি সি শেষ করে স্কুল শিক্ষক হিসাবে কাজ শুরু করেন। তিনি পড়াশোনা চালিয়ে যান এবং মুম্বাইয়ের এসএনডিটি মহিলা বিশ্ববিদ্যালয়  থেকে ১৯৫৪ সালে বি.এ এবং ১৯৬৩ সালে  এম এ পাস করেন। পরে তিনি পিএচডি করেন। তিনি এসএনডিটি মহিলা বিশ্ববিদ্যালয়ে গুজরাতি বিভাগের অধ্যাপক হিসাবে দায়িত্ব পালন করেন এবং সেখান থেকেই অবসর নেন। তিনি সুধা (সৌরাষ্ট্র ট্রাস্টের সাপ্তাহিক) এবং বিবেকান এর সহ-সম্পাদক ছিলেন। তিনি প্রবাসী, মুম্বাই সমাচার এবং সমকালীন দৈনিকগুলিতে কলাম লিখতেন।

কাজ 
জয়া মেহতা মুক্তাক্ষর ছন্দে যুক্তিবাদী কবিতা লেখেন। তাঁর কবিতা ইমোশনাল না হয়ে যুক্তিসঙ্গত এবং সামাজিক সচেতনতামূলক। Venetian Blind (১৯৭৮), Ek Divas (১৯৮২), Akashma Tarao Choop Chhe (১৯৮৬), Hospital Peoms (১৯৮৭) তার কাব্য। Renu এবং Ek Aa Khare Pandadu (১৯৮৯) তার উপন্যাস। তাঁর গবেষণামূলক রচনার মধ্যে  Gujarati Kavita Ane Natakma Hasyavinod, Gujaratna Prashsti Kavyo (1965) উল্লেখযোগ্য। তিনি আর্নেস্ট হেমিংওয়ের দ্য ওল্ড ম্যান  এন্ড  দি সি গুজরাতি ভাষায় অনুবাদ করেন।

পুরস্কার 
অনুবাদগুলোর জন্য তিনি দিল্লি সাহিত্য একাডেমি পুরস্কার লাভ করেন।

তথ্যসূত্র

১৯৩২-এ জন্ম
জীবিত ব্যক্তি
২০শ শতাব্দীর ভারতীয় লেখিকা
২০শ শতাব্দীর ভারতীয় কবি
ভারতীয় নারী ঔপন্যাসিক
২০শ শতাব্দীর ভারতীয় ঔপন্যাসিক
ভারতীয় সম্পাদক
ভারতীয় নারী অনুবাদক
ভারতীয় কলাম লেখক
ভারতীয় সাহিত্য সমালোচক
২০শ শতাব্দীর ভারতীয় অনুবাদক
২০শ শতাব্দীর অনুবাদক
২১শ শতাব্দীর অনুবাদক
গুজরাতের লেখিকা
অনুকৃতি গুসাঁই

অনুকৃতি গুসাঁই (হিন্দি: अनुकृति গুसांई, জন্ম: ২৫শে মার্চ ১৯৯৪) হলেন একজন ভারতীয় মডেল, টেলিভিশন উপস্থাপক এবং প্ল্যানেট বলিউড নিউজের উপস্থাপক। গুসাঁই মিস এশিয়া প্যাসিফিক ওয়ার্ল্ড ইন্ডিয়া ২০১৪-এর মুকুট জয় করেছেন এবং মিস এশিয়া প্যাসিফিক ওয়ার্ল্ড ২০১৪-এ ভারতের প্রতিনিধিত্ব করেছেন; যেখানে তিনি চতুর্থ রানার আপ হয়েছিলেন। তিনি ফেমিনা মিস ইন্ডিয়া দিল্লি ২০১৩-এর মুকুট এবং ব্রাইড অফ দ্য ওয়ার্ল্ড ইন্ডিয়া ২০১৩-এর বিজয়ী। ২০১৭ সালে তিনি সুন্দরী প্রতিযোগিতায় ফিরে এসে তিনি ফেমিনা মিস ইন্ডিয়া উত্তরাখণ্ড ২০১৭ জয় করেন এবং নতুন বিন্যাসের অধীনে শীর্ষস্থানীয় চূড়ান্ত প্রতিযোগীদের মধ্যে তিনি তাঁর স্বদেশ রাজ্য উত্তরাখণ্ডকে প্রতিনিধিত্ব করেছিলেন। ফেমিনা মিস ইন্ডিয়া ২০১৭ প্রতিযোগিতায় তিনি মিস গ্র্যান্ড ইন্ডিয়া ২০১৭ হিসাবে নিয়োগ পেয়েছিলেন এবং মিস গ্র্যান্ড ইন্টারন্যাশনাল ২০১৭-এ ভারতের প্রতিনিধিত্ব করেছিলেন, যে আসরটি ভিয়েতনামে অনুষ্ঠিত হয়েছিল; সেখানে তিনি শীর্ষ ২০ প্রতিযোগীর মধ্যে অন্যতম ছিলেন।

প্রারম্ভিক জীবন এবং শিক্ষা 
অনুকৃতি উত্তর ভারতের উত্তরাঞ্চল রাজ্য উত্তরাখণ্ডের পাউড়ি গড়ওয়াল জেলার ল্যান্সডাউনে ১৯৯৪ সালের ২৫শে মার্চ তারিখে জন্মগ্রহণ করেছেন। তিনি কান্দোলি গ্রামে তাঁর শৈশব অতিবাহিত করেছেন। তিনি উত্তম সিং গুসাঁই ও নর্মদা দেবীর তিন সন্তানের মধ্যে প্রথম। অনুকৃতি ল্যান্সডাউন আর্মি পাবলিক স্কুল থেকে তাঁর স্কুল জীবনের পড়াশোনা শেষ করেছেন। গুসাঁই তাঁর স্কুল জীবনে "সেরা সংলাপ বলা বিভাগে" পুরস্কার জয় করেছেন। তিনি দেরাদুনের ডিআইটি বিশ্ববিদ্যালয় থেকে কম্পিউটার বিজ্ঞান প্রকৌশল বিভাগে স্নাতক ডিগ্রি অর্জন করেছেন।

পেশা 

গুসাঁই বেনেট কোলম্যান অ্যান্ড কোং লিমিটেডে (বিসিসিএল) কাজ করার মধ্য দিয়ে তার কর্মজীবন শুরু করেছিলেন।

ফেমিনা মিস ইন্ডিয়া 
২০১৩ সালে, গুসাঁই ফেমিনা মিস ইন্ডিয়া দিল্লি ২০১৩-এ একজন প্রতিযোগী হিসেবে অংশগ্রহণ করেছিলেন। অতঃপর তিনি ফেমিনা মিস ইন্ডিয়া দিল্লি ২০১৩ জয়লাভ করেন; এবং একই সাথে সেখানে তিনি "ফেমিনা মিস টাইমলেস বিউটি" এবং "ফেমিনা মিস গ্লোয়িং স্কিন"-সহ দুটি উপাধি জিতেছিলেন।

২০১৩ সালের ২৪শে মার্চ তারিখে মুম্বইয়ে অনুষ্ঠিত ফেমিনা মিস ইন্ডিয়া ২০১৩-এর শীর্ষ ৫ চূড়ান্ত প্রতিযোগীর মধ্যে একজন ছিলেন গুসাঁই। মিস ইন্ডিয়া ২০১৩-এর উপ-প্রতিযোগিতায় তিনি "মিস বিউটিফুল স্মাইল" এবং "মিস ফটোজেনিক"-এর উপাধি জয়লাভ করেছেন। গুসাঁই পন্ডসের ফেমিনা মিস ইন্ডিয়া দিল্লি ২০১৩ বিজয়ী; তিনি চূড়ান্ত পর্বে বিদ্যমান ১৪ জন প্রতিযোগীকে হারিয়েছিলেন। এই প্রতিযোগিতা জয়লাভের পাশাপাশি তিনি "পিসিজে ফেমিনা মিস টাইমলেস বিউটি" এবং "পন্ডস ফেমিনা মিস গ্লোইং স্কিন"-এর খেতাব জয়লাভ করেছেন।

মিস এশিয়া প্যাসিফিক ওয়ার্ল্ড 
২০১৪ সালে, তিনি মিস ইন্ডিয়া এশিয়া প্যাসিফিক ওয়ার্ল্ড ২০১৪-এর মুকুট জয়লাভ করেছিলেন এবং দক্ষিণ কোরিয়ার সিউলের গ্র্যান্ড হিল্টন হোটেলে অনুষ্ঠিত মিস এশিয়া প্যাসিফিক ওয়ার্ল্ড ২০১৪-তে ভারতের প্রতিনিধিত্ব করেছিলেন; যেখানে তিনি চতুর্থ রানার আপ হয়েছিলেন। উক্ত প্রতিযোগিতার মূল অনুষ্ঠান গুসাঁইয়ের পরিহিত সোনালী গাউন, ককটেল শাড়ি এবং বডিস্যুট- সবগুলিই পরিকল্পনা ও নির্মাণ করেছিলেন পরিকল্পক রাকেশ আগারওয়াল।

তথ্যসূত্র

বহিঃসংযোগ 

 

জীবিত ব্যক্তি
১৯৯৪-এ জন্ম
ভারতীয় নারী মডেল
ফেমিনা মিস ইন্ডিয়া বিজয়ী
ভারতীয় সুন্দরী প্রতিযোগিতা বিজয়ী
ভারতীয় টেলিভিশন উপস্থাপিকা
উত্তরাখণ্ডের নারী মডেল
ভারতীয় টেলিভিশন উপস্থাপক
ভারতীয় নারী প্রকৌশলী
চৌমুহনী রেলওয়ে স্টেশন

চৌমুহনী রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার বেগমগঞ্জ উপজেলায় অবস্থিত একটি রেলওয়ে স্টেশন।

ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে চৌমুহনী রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।

পরিষেবা
চৌমুহনী  রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
উপকূল এক্সপ্রেস
ঢাকা/নোয়াখালী এক্সপ্রেস
সমতট এক্সপ্রেস
নোয়াখালী কমিউটার।

তথ্যসূত্র

নোয়াখালী জেলার রেলওয়ে স্টেশন